
SEDIS 


COMMENTARIUM OFFICIALE 


ACTA PI PP. XI 


CONSTITUTIO APOSTOLICA 


DE QUIBUSDAM PRAELATIS ROMANAE CURIAE ET VARIIS EORUM 
ORDINIBUS. 


PIUS EPISCOPUS 


SERVUS SERVORUM DEI 
AD PERPETUAM REI MEMORIAM 


Ad incrementum decoris Apostolicae Sedis quantum contule- 
rit hodieque conferat Romana Praelatura, nemo ignorat qui vel 
eius anteacti temporis historiam noverit, vel suis ipse oculis 
magnam illam honestatis vim sit admiratus, quam splendidis 
pompis rebusque sacris faciendis varii Praelatorum ordines affe- 
runt, in iis maxime sollemnibus ritibus, qui, Nobis adstantibus 
vel etiam Nobis Ipsis celebrantibus, tanta maiestate peraguntur. 

Qua in re mirabile sane apparet Decessorum Nostrorum consi- 
lium atque sapientia, qui praestantes partes in ipso pontificalis 
liturgiae ministerio his Praelatis tribuerunt, quibus praecipue 
iuris dicundi munus commiserant, quod itidem nobilissimum est 
sacerdotium. Inde est ut aspicientibus Nobis e Pontificali Solio, 
Tre sacra vertente, ex hisce egregiis magistratibus nonnullos 
minorum ministrorum vestibus indutos, ad ipsius Solii gradus 
sedentes, illa symbolice expressa videatur perfecta regiminis con- 


Acta, vol. I, n. 12. — 14-9.934. 34 


498 Acta Apostolicae Sedis - Commentarium O ficiale 


stitutio, quae in iustitia fundatur: « Iustitia regnorum funda- 
mentum ». 

Nos vero, considerantes gravissimas sane partes in Ecclesiae 
gubernatione, post Purpuratos Patres, iis demandatas esse Prae- 
latis, qui in Sacris Romanis Congregationibus vel assident vel 
sunt a secretis, quique propterea earundem Sacrarum Congre- 
gationum vel Assessores vel Secretarii vocantur, ut horum 
dignitas, quae ab ipsorum tam proxima cum Romano Pontifice 
iv Ecclesiae regimine collaboratione aestimari debet, maioribus 
usque honoris significationibus honestetur, quemadmodum, de- 
creto Sacrae Congregationis Caeremonialis die 31 Decembris 1930 
lato, iis titulum Ewcellentiae Reverendissimae concessimus, ita nunc 
volumus ut iidem, ratione muneris, peculiaribus sint privilegiis 
honestati, necnon in sacris sollemnibusque ritibus coram Summo 
Pontifice aut ipso Pontifice celebrante peragendis, etiamsi chara- 
ctere episcopali careant, peculiarem deinceps et honorificentissi- 
mum locum ex officio habeant; quod pariter dicimus de aliis 
Praelatis quibus ob dignitatem muneris quo funguntur, eodem su- 
perius allato decreto eundem Eacellentiae Reverendissimae titulum 
tribuimus. 

At aestimatio Nostra ac paterni animi sensus erga illos quoque 
venerabiles Praelatorum ordines, qui Praelaturae Collegia proprie 
dicta constituunt, in Nobis augentur quoties mente repetimus insi- 
' gnia observantiae pietatisque erga Apostolicam Sedem testimonia, 
quibus e»>rum historia cumulate clarescit. Primos illos Ecclesiae 
Notarios dicimus qui maximorum actuum gestorumque Romano- 
rum Pontificum, sive in Conciliis sive extra, irrefragabiles testes 
sunt constituti. Familiares deinceps Nostros commemoramus, qui 
in nobilissimum iudicum Collegium Sacrae Romanae Rotae congre- 
gati, Romanae in iure dicundo sapientiae, quae christiana iustitia. 
est illustrata, tanquam germani heredes per tot saecula claruerunt. 
Illos etiam commemoramus Camerae Apostolicae Praelatos qui ad 
utilitatem Romanae Ecclesiae ac pauperum substentationem Sedis 
Apostolicae thesaurum ita administrarunt, ut iis ipsum Pontificii 
Principatus temporale regimen quondam demandaretur. Votantes 

denique ac Signaturae Apostolicae Referendarios dicimus, qui olim, 
supplicibus libellis, de gratia et iustitia agentibus, Romano Pon- 
tifici oblatis, quid concedendum esset, quid autem denegandum, 
discernebant, recentiore tandem tempore ad Cardinales suis votis 
iuvandos circa negotia ad Sacram Rotam committenda, ac etiam, 
nonnhumquam, circa ipsius Rotae pronuntiata, sunt adlecti. 

Ex his vero Collegiis — quae, ad normam in Nostra Curia rece- 
ptam, ordine enumeravimus, ratione prioritatis habita qua in Col- 
legium sunt constituta et ad Nostrum Sacellum admissa — Roma- 
nae Rotae Auditores et Votantes Signaturae, quippe qui impen- 
sius iustitiae negotiis incnmbant, arctiorem etiam in Pontificali 
Liturgia partem habent, ut Subdiaconi alii, alii vero ut Acolythi 
apostolici; at ad ceteros quoque conspicua pars spectat, ut a 
limine commemoravimus, in pompis et in sacris pontificalibus. 

Quae cum ita sint, mirum non est Praedecessores Nostros, 
quibus apprime constabant praeclara munera ab his fidelibus 
administris digne expleta, singularem quandam familiaritatem 
iis concessisse; quandoquidem Suae curae atque sollicitudinis 
in rebus sacris gerendis partem cum ipsis communicarunt, 
eosque, in iis quae ad proprium ipsorum pertinent munus, Pon- 
tificis veluti personam apud fideles gerentes, conspicuis privilegiis 
etiam liturgicis gradatim ornarunt; idque non tantum praestiterunt 
ut eorum operam praemium cum laude sequeretur, verum etiam 
ut exterior dignitas arctam, quam ex officio habent, cum ipsius 
Pontificis persona coniunctionem omnibus demonstraret. Quae 
privilegia, identidem sollemnibus Constitutionibus et Litteris Apo- 
stolicis sancita, tot tantisque additamentis eo creverunt, ut non 
facile omnes ubique perfectam sibi illam comparare possint 
notitiam, quae omnino requiritur ut eorumdem integer atque 
pacificus usus in tuto sit. Quare, statim ac sapientissimus Praede- 
cessor Noster Benedictus XV Codicem iuris canonici promulgavit, 
cuius canon 328 iubet ut de hisce Praelatis privilegia, regulae et 
traditiones pontificiae Domus serventur, desiderium saepe proposi- 
tum est et votum ut haec quoque pars peculiaris iuris in congruum 
redigeretur ordinem. Quae optata eo libentius Nos excepimus 

cum iam, favente_Deo, non ultima cura Nobis incumbat varios 
Pontificiae Curiae gradus, quae eam regali honestant varietate, ad 
pristinum splendorem revocare. 

Quamobrem, suam singulis Collegiis alacrem navantibus ope- 
ram, re mature perpensa una cum venerabilibus fratribus Nostris 
8S. R. E. Cardinalibus, qui Sacrae Congregationi Caeremoniali 
praepositi sunt, statuimus clara forma et ad tempora accom- 
modata definire, iuxta generales normas communis iuris canonici 
quod iam sapienter in Codicem redactum est, singulorum consti- 
tutionem et privilegia, quae in posterum ratione dumtaxat ac 
forma quae hic subiicitur, nec prorsus aliter usurpanda erunt, 
sublatis et revocatis, ad normam can. 22, aliis quibusvis praesenti 
lege non contentis. Qua occasione, ut diximus, etiam peculiaria 
privilegia, quae Praelatis in Sacris Romanis Congregationibus 
Assessoris vel Secretarii munere fungentibus aliisque superius 
commemoratis concedenda putavimus, ex ordine recensebimus. 

Itaque, de Apostolicae plenitudine potestatis, haec quae 
sequuntur per Apostolicas has Litteras statuimus ac decernimus: 


I 


DE IPSIS PRAELATORUM ORDINIBUS 


I. Inter Praelatos Romanae Curiae, post Praelatos vulgo « di fioc- 
chetti » nuncupatos, primum locum immediate obtinent, ratione muneris, 
Excellentissimi Praelati qui in Sacris Romanis Congregationibus Asses- 
soris vel Secretarii munere funguntur, etsi charactere episcopali careant. 
Attamen verum et proprium Collegium iidem non constituunt. 

Il. Vera autem Praelatorum Collegia apud Romanam Curiam quattuor 
numerantur, quae iuxta ordinem praecedentiae hic describuntur, nimirum: 

1. Collegium Protonotariorum Apostolicorum de numero Partici- 
pantium; 

2. Collegium Praelatorum Auditorum Sacrae Romanae Rotae; 

3. Collegium Clericorum Reverendae Camerae Apostolicae; 

4. Collegium Praelatorum Votantium Signaturae Apostolicae; cui 
quidem Collegio adiiciuntur, quamquam verum et proprium Ovllegium 
non constituunt, Praelati Referendarii eiusdem Signaturae Apostolicae. 

IIJ. Hune praecedentiae ordinem servabunt uon ipsa modo Collegia 
inter se, sed singula uniuscuiusque Oollegii membra, hac scilicet ra- 
tione, ut qui ad Collegium superius pertineat, praecedat omnia membra 
Collegiorum inferiorum, Decanis eorundem uon exclusis. In Cappella 
tamen Papali praecedentiae ordo et locus singulis ex membris horum 
Collegiorum tribuendus determinatur a Libro Sacrorum Rituum 8. R. E. 
nec nou a Bullis Pontificiis. 

TV. In quolibet Collegio collegas ceteros praecedit Decanus, primus 
inter pares; collegae vero inter se ordinem tenent nominationis secundum 
tempus quo Litterae Apostolicae in forma brevi datae sunt; quod si has 
Litteras eodem die habuerint, ordinem temporis quo primum inter Prae- 
latos universim sunt cooptati, secus ordinem recepti sacerdotii, vel tan- 
dem, si ecodem die sacerdotio sint initiati, ordinem tenent aetatis. 

V. Sodales emeriti Collegiorum Praelatorum, de quibus agitur nume- 
ris XXVIII, LX XXII, CVI et CXXX, modo ad dignitatem superiorem 
promoti uon fuerint, subsequuntur immediate proprii Collegii membra 
ordinaria; inter se vero ordinem tenent qui numero IV descriptus est. 

VI. Quod spectat ad praecedendi rationem Praelatorum relate ad cete- 
ras personas ecclesiasticas vel laicas, haec determinatur a privilegiis unius- 
cuiusque Collegii; salvo iure praecedentiae Excellentissimis Assessoribus 
et Secretariis Sacrarum Congregationum aliisque quibusdam collato, ut 
infra numeris XIX et XXI dicetur. 

VII. Habitus praelaticius, vulgo «di formalita», seu in sacris functioni- 
bus adhibendus ab omnibus Praelatis Romanae Curiae, de quibus in prae- 
senti Constitutione, sive pertinent ad Oollegia praefata, sive non perti- 
nent, ille est quo utuntur Praelati Domestici quique constat veste talari 
violacei coloris ex lana vel serico, iuxta anni tempora, cum cauda, nun- 
quam tamen explicanda; reflexus in manicis (paramano), margines vestis 
nec non mantelletti torulus (filettatura), ocelli et globuli erunt serici et 
rubini coloris. Zona cum nappis erit serica et violacea; violacea quoque 
erunt collare et caligae. Caleeamenta fibulis erunt ornata. Bireto omnino 
nigro flocculus imponetur violacei coloris et pileo, item nigro, circumdu- 
cetur chordula violacea cum flocculo eiusdem coloris. Rocchettum opere 
phrygio seu reticulato (pizzo) ornabitur, cui si quid supponatur in manicis 
(trasparente), eiusdem coloris esse debebit ac reflexus vestis. Quinam 
autem sit color violaceus adhibendus, definitur decreto 8S. C. Caeremonialis 
die 24 Iunii 1933 lato, cui omnino standum est. 

Protonotarii Apostolici utuntur bireto nigro cum flocculo rubini coloris 
et pileo cum chordula item rubini coloris. 

Vacante Sede Apostolica, vestes erunt laneae et nigrae, cuius coloris 

erunt quoque collare, caligae, zona cum nappis. Rocchettum erit sim- 
plex sine opere phrygio seu reticulato. Flocculus bireti et chordula pilei 
non mutabuntur. 

VIII. In functionibus collegialibus et in Cappellis Pontificiis, Praelati 
quattuor Collegiorum, de quibus agitur, scilicet Protonotarii Apostolici, 
Auditores 8. R. R., Clerici R. C. A., et Votantes Signaturae Apostolicae, 
deposito mantelletto, induent supra rocchettum cappam laneam cum vel 
sine pellibus armellineis, prout tempus fuerit hibernum vel aestivum. 

In sacris functionibus in quibus ipse Summus Pontifex solemniter 
celebrat, Praelati de quibus supra dictum est, exceptis Assessoribus et 
Secretariis Sacrarum Congregationum (n. XVIII) aliisque quibusdam, de 
quibus num. XXI, et Protonotariis Apostolicis, induent superpelliceum 
supra rocchettum. 

IX. Habitus praelaticius, vulgo piano, in civilibus tantum adhiben- 
dus, constat veste talari nigra sine palliolo (vulgo pellegrina), cum torulo, 
ocellis et globulis rubini coloris; zona cum laciniis (frange) erit violacea 
et item erunt violacea collare, caligae et pallium talare sericum (ferrato- 
lone). Calceamenta habebunt fibulas, pileus chordulam violaceam, firmis 
quae supra constituta sunt de Protonotariis Apostolicis. 

Uti poterunt peramplo pallio talari violaceo sapmemeds o tabarro) absque 
torulo sed cum subsuto serico violaceo. 

Vacante Sede Apostolica pallium talare erit a et nigrum. 

X. In collegialibus actibus minoris momenti arbitrio Praesidis unius- 
cuiusque Collegii erit eligere inter habitum praelatitium et cappam. 


II 


DE EXCELLENTISSIMIS ASSESSORIBUS ET SECRETARIIS IN SACRIS CONGRE- 
GATIONIBUS ROMANIS. 


XI. Primus ex Praelatis Officialibus, qui in singulis Sacris Congrega- 
tionibus Romanis negotiis expediendis praesunt, Assessor vel Secretarius 
dicitur: Assessor quidem si illius Sacrae Congregationis Praefectus est ipse 
Romanus Pontifex, Secretarius vero si Praefectus est quidam Pater Cardi- 
nalis. Assessores et Secretarii sunt tamen dignitate aequales, salvo ordine 
praecedentiae num. XIX statuendo. 

XII. Assessores et Secretarii, de quibus in numero praecedenti, ex 
decreto Sacrae Congregationis Caeremonialis die 31 Decembris 1930 lato, 
Excellentiae Reverendissimae titulo fruuntur; ideoque singulorum titulus 
hic est: Excfhus ac Revmus D. N.N. Assessor (vel Secretarius) Sacrae 

Congregationis N. (Italice: Sua Eccellenza Rev.ma Monsignore N. N. fom 
sore, o Segretario, della Sacra Congregazione N.). 


1. — Nominatio et muneris occupatio 


XIII. Assessores et Secretarii Sacrarum Congregationum Romanarum 
nominantur a Summo Pontifice per litteras Cardinalis Secretarii Status, 
praemonito Cardinali Secretario vel Praefecto respectivae Congregationis. 

XIV. Acceptis Litteris Apostolicis in forma brevi nominationis, novus 
Assessor vel Secretarius ‘suum respectivum Cardinalem Secretarium vel 
Praefectum primum invisat, ab eoque audiat quando et quomodo munus 
suum inire debeat, servata forma quae in singulis Congregationibus iam- 
dudum ex consuetudine adhiberi solet. Postea invisat Eminentissimos 
Cardinales suae Congregationis. 

XV. Audientiam Summi Pontificis quamprimum petat ad gratias Bea- 
tissimo Patri agendas de sua promotione; itemque Eminentissimum Car- 
dinalem Secretarium Status adeat et, post acceptam possessionem muneris, 
alios quoque Patres Cardinales invisat. Ceteros autem Praelatos Assesso- 
res vel Secretarios Sacrarum Congregationum, cum primum poterit, invi- 
sere ne praetermittat. 

XVI. Quaenam autem sint horum Praelatorum munera et officia e 
canonibus 242-264 I. C. et ex nr ac praxi cuiusque Sacrae Congre- 
gationis desumatur. 


2. — Facultates et privilegia 


XVII. Singuli Assessores et Secretarii Sacrarum Congregationum 
omnibus iuribus, privilegiis et insignibus Protonotariorum Apostolico- 
rum de numero Participantium infra (nn. XLI-XLIX) recensendis (iis 
exceptis quae ad Protonotariorum Collegium qua Collegium pertinent) 
gaudent ad personam durante munere, etiamsi horum Collegio non ad- 
scribantur. 

XVIII. Pro Consistoriis et Cappellis Pontificiis deinceps intimationem 
accipient a Praefecto caeremoniarum apostolicarum et praefatis functio- 
nibus interesse debebunt, in iisque locum habebunt, cappa induti, imme- 
diate post Praelatos qui vulgo « di fiocchetti » vocantur. 

XIX. Hunc praecedentiae gradum supra alios Praelatos, infra Prae- 
latos vulgo « di fiocchetti » constitutos, etiam episcopali seu archiepiscopali 
dignitate fulgentes, salvo iure Metropolitae vel Ordinarii loci in suo ter- 
ritorio, habebunt ubique, etiam singuli. Quando vero omnes vel plures 
simul conveniunt, Assessores et Secretarii qui archiepiscopali aut episco- 

pali dignitate aucti sint, reliquis antecedant, et caeteris paribus, Assessores 
praecedant Secretarios, servato ordine vigente inter Sacras Congregationes. 

XX. His privilegiis fruuntur tantummodo durante munere; deposito 
vero munere, nisi ad cardinaliciam vel aliam dignitatem assumantur quae 
cum Protonotarii dignitate componi nequeat, aut nisi aliud expresse ca- 
veatur, statim, ipso iure, Protonotarii ad instar fiunt, cum omnibus iuri- 
bus et privilegiis huic dignitati adnexis. 

XXI. Omnia quae de Assessoribus et Secretariis Sacrarum Congre- 
gationum Romanarum in hoc capite dicuntur, ea, congrua congruis refe- 
rendo, dicta intelligantur etiam de aliis Praelatis, quibus memorato 
decreto Sacrae Congregationis Caeremonialis, die 31 Decembris 1930 lato, 
titulus Excellentiae Reverendissimae agnitus et tributus fuit, id est Magistro 
seu Praefecto cubiculi secreti Summi Pontificis, Secretario Tribunalis Signa- 
turae Apostolicae, Decano Sacrae Romanae Rotae, Substituto Secretariae 
Status; qui, salvis peculiaribus officiis et locis alicui ex his Praelatis in 
Cappellis Papalibus iuxta hance ipsam Constitutionem, ut infra habetur, 
forte assignatis, immediate post praedictos Assessores et Secretarios lo- 
cum habent, servato inter se ordine superius enunciato; si quis vero ex 
iis sit archiepiscopali vel episcopali dignitate ornatus, ceteris praecedit, 
sed post Assessores et Secretarios. 


III 
DE CoLLEGIO PROTONOTARIORUM APOSTOLICORUM DE NUMERO PakTICI- 
PANTIUM. 


XXII. Collegium Protonotariorum Apostolicorum de numero Partici- 
pantium constat septem Praelatis quibus iura sunt paria; ex iis qui ceteris 
nominatione etc., iuxta normam numero IV expositam, antecedit, titulo 
Decani honestabitur. Collegium ipsum ad pluralitatem suffragiorum 
nominat Secretarium sacerdotem aliquem extra Collegium hancque nomi- 
nationem litteris consignat. 

XXIII. Titulus Protonotariorum Apostolicorum de numero Participan- 
tium erit sequens: R. P. D. Protonotarius Apostolicus (Italice: Imo e 
Reviio Monsignore N.N. Protonotario Apostolico). 


1. - Nominatio et muneris occupatio 


XXIV. Protonotarii Apostolici de numero Participantium nominantur 
Litteris Apostolicis in forma brevi. Secretaria Status Summi Pountificis 
praemonet per litteras de hac nominatione cum eum cuius interest, tum 
Decanum Collegii Protonotariorum. 


_ 

XXYV. Acceptis litteris e Secretaria Status Summi Pontificis, cooptan- 
dus inter Protonotarios audientiam petit eiusdem Summi Pontificis, invi- 
sitque obsequii causa Eminentissimum Cardinalem Secretarium Status 
nec non Decanum et Praelatos Collegii Protonotariorum. 

XXVI. Postquam accepit Litteras Apostolicas novus Protonotarius, 
adstante toto Collegio, vel, in casu extraordinario, coram duobus saltem 
Protonotariis a Collegio delegatis, munus suum occupat ratione quae 
describitur: a) exhibet Breve nominationis; b) professionem Fidei facit 
ad normam canonis 1406 I. C.; ¢) iuramentum fidelitatis addit iuxta pecu- 
liarem formulam; d) impositionem accipit rocchetti, cappae, bireti et 
pilei semipontificalis; e) admittitur tandem ad amplexum Collegarum. 

XXVII. Post acceptam possessionem muneris, de qua supra, invisit 
quoque ceteros Eminentissimos Cardinales itemque ceteros Praelatos 
Aulae Pontificiae et Romanae Curiae iuxta statuta Collegii. 

XXVIII. Si quis Protonotarius de numero Participantium post decem 
annos a sua cooptatione Collegium relinquit, per novum quinquennium 
eiusdem privilegiis fruitur: dein, ipso iure, fit Protonotarius ad instar. 
Quod si ante decennium e Collegio discedat, statim, ipso iure, fit Protono- 
tarius ad instar. Haec intelliguntur de iis qui Collegium relinquunt nec 
tamen assumuntur ad dignitatem cardinaliciam vel aliam quae componi 
nequeat cum Protonotarii dignitate. Si vero aliquando, ex gratia pontificia, 
Protonotarius Participans aliquis declaretur emeritus, is omnibus privile- 
giis honorificis Collegii frui poterit, iuxta numerum V. 

XXIX. Habent ubique, sed durante munere tantum ut dictum est 
num. XVII, insignia et privilegia Protonotariorum Apostolicorum de nu- 
mero Participantium Excellentissimi Assessores et Secretarii Sacrarum 
Congregationum aliique quidam Praelati qui eis assimilantur (num. X XT). 

XXX. Eadem insignia et privilegia, sed durante munere et in proprio 
territorio tantum, habent etiam Vicarii Apostolici et Praefecti Aposto- 
lici, necnon Administratores Apostolici dioecesibus ad tempus dati. 


2. — Munera 


XXXI. Ad Collegium Protonotariorum pertinet, excepto tempore Se- 
dis Vacantis, officium exarandi praecipua Sedis Apostolicae acta, nec non 
Consistoriorum publicorum et semipublicorum atque Conciliorum Gene- 
ralium. Item exarandi acta cum novi Cardinales suos Titulos vel Dia- 
conias in possessionem accipiunt et in aliis quibusdam casibus peculiari- 
bus. Quattuor ex Protonotariorum Collegio semper intersunt Canoni- 
zationibus, Conciliis, Consistoriis publicis et semipublicis apud Solium 
Poatificis ut horum acta pro sua quisque parte exarent. 

XXXII. Instrumenta, a Protonotariis confecta, publicam fidem faciunt 
etsi tantum ab uno Protonotario rogato subsignentur, et alii testes desint. 

XXXII. Unus ex membris Collegii, litteris Secretariae Status Summi 
Pontificis, adscribitur Sacrae Congregationi Rituum, tamquam Praelatus 
Officialis. Huic ius et officium competit adsistendi omnibus conventibus 
Sacrae Rituum Congregationis nec non conventibus qui apud Emum Car- 
dinalem Praefectum habentur, et, in Urbe, sessionibus processuum Apo- 
stolicorum in causis Servorum Dei, in quibus ipse Notarii munere fungitur, 
iuxta canones 2013, § 2, et 2073 I. C. 

XXXIV. Protonotarii qui sint Doctores in utroque iwre sunt ipso facto 
Praelati Referendarii Signaturae Apostolicae. 

XXXV. Post suppressum Collegium Abbreviatorum de Parco Maiore 
quod dicebatur, duo Protonotarii Apostolici per vices Bullas omnes 
subsignant quae in Cancellaria Apostolica dantur. 

XXXVI. Pertinet ad Collegii Decanum Bullam indictionis Anni Sancti 
primo vulgare, quod officium alias ad Abbreviatorem Curiae pertinebat. 

XXXVII. Conclavis tempore, Protonotariorum est, emisso iuramento, 
Rotam custodire ipsis assignatam, quod peragunt habitu praelaticio induti 
de quo in n, VII. 

3. — Facultates 


XX XVIII. Collegium Protonotariorum Apostolicorum nominare potest 
semel quotannis unum Protonotarium Apostolicum titularem seu honora- 
rium, inxta Constit. Cum innumeri Pii VII, diei 13 Decembris 1818, et 
Litteris Apostolicis a Pio X, motu proprio datis Inter multiplices, nn. 59 
et 60, cum iuribus in iisdem Litteris statutis, nn. 59-76. 

XXXIX. Collegium condere potest atque reformare propria Statuta, 
nec indiget ad hoe ulla cuiusvis approbatione, modo ne quid statuatur 
quod iuri communi vel praesenti Constitutioni et Legi propriae adversetur. 

XL. Ad negotia propria tractanda, de quibus agitur in numeris 
XXXVIII, XX XIX, Protonotarii collegialiter conveniunt. 


4. — Privilegia 


XLI. Protonotarii Apostolici de numero Participantium, hoc ipso 
Praelati sunt Domestici et propterea Familiares Summi Pontificis. Exi- 
muntur ab iurisdictione Ordinariorum locorum. 

XLII. Vestibus praelaticiis utuntur iuxta dicta in numeris VII, VIII, 
IX et X. 

XLITI. Gaudent iure Pontificalium iuxta Litteras Apostolicas a Pio X 
motu proprio datas Inter multiplices, nn. 5-9. 

XLIV. In Missis cum cantu, sed non pontificalibus, et in Missis 
lectis cum aliqua solemnitate iis tantum honoris signis uti possunt, quae 
in Litteris Apostolicis a Pio X motu proprio datis, Inter multiplices, n. 10, 
recensentur. In aliis vero Missis lectis, a simplici sacerdote ne differant, 
nisi in usu Palmatoriae, ut ibidem cavetur, salva tamen concessione numeri 
sequentis huius Constitutionis. 

XLV. Annulo gemmato semper uti possunt in omnibus sacris functio- 
nibus, Missa privata non exclusa. 

XLVI. Privilegio gaudent Oratorii privati et altaris portatilis ad 
normam sacrorum Canonum. Omnes autem fideles qui ipsorum Missae 
assistant, praecepto de Missa audienda rite planeque satisfaciunt. Semper 
vero et ubique Kalendario Romano uti possuat. 

XLVII. Pro Consistoriis et Cappellis Pontificiis intimationem acci- 
piunt a Praefecto caeremoniarum apostolicarum et praefatis functioni- 
bus omnes interesse tenentur. In hisce functionibus duo Protonotarii per 
vices fimbrias faldae Poutificis sustinent — in Cappellis autem ante et post 
sacram functionem — a quo tamen officio Decanus semper eximitur. In 
Cappellis Pontificiis eum locum tenent qui in Libro Sacrorum Rituum 
S. R. FE. et in Bullis Pontificiis iis adscribitur. 

XLVIII. Candelas, Palmas et Agnus Dei accipiunt non aliter ac Epi- 
scopi ad Solium Pontificium Assistentes. Ius insuper habent ad numi- 
smata argentea quae tradi solent cum fit novi Summi Pontificis coro- 
natio et quotannis in fesio Ss. Petri et Pauli. 

XLIX. Ius habent gratuito accipiendi Litteras Apostolicas, etiam 
sub plumbo quae dicuntur, pro quolibet Beneficio quod sibi conferatur. 

L. Tandem iure gaudent, salvo peculiari privilegio, praecedendi 
ecclesiasticis personis quibuslibet, quae sint inferiores Episcopis, etiam 
tantum electis et confirmatis, modo ne eae personae sint Ordinarii locorum 
(Can. I. ©. 198) in proprio territorio, vel ne sint Praelati vulgo «di fioc- 
ehetti», aut Assessores vel Secretarii Sacrarum Congregationum Romana- 
rum, aut Praelati de quibus num. XXI actum est. 

LI. Quod spectat ad privilegia emeritorum, vigere pergit n. XXVIII. 

LII. Cum Protonotarius de Collegio aliquis vita functus fuerit, soda- 
les eius exsequiis interesse tenentur. 


PROTONOTARIT APOSTOLIC SUPRANUMERARII, AD INSTAR ET TITULARES 


LIL. Praeter Collegium Protonotariorum Apostolicorum de numero 
Participantium tres numerantur gradus Protonotariorum Apostolicorum, 
qui tamen Collegium nullo modo constituunt, et sunt qui sequuntur: 

Protonotarii supranumerarit, Protonotarii ad instar et Protonotarii titu- 
lares seu honorarii. 

LIV. Protonotarii supranumerarii sunt ii qui canonicatu potiuntur in 
Basilicis Patriarchalibus Urbis, scilicet Lateraneusi, Vaticana et Libe- 
riana, modo Litteras Apostolicas in forma brevi Praelati Domestici acce- 
perint et iusiurandum emiserint. Item Canonici quarundam aliarum Eccle- 
siarum extra Urbem. Priores tamen titulo praefato insigniti erunt ad 
vitam, posteriores vero durante munere. 

Quod si posteriores nominati fuerint Praelati Domestici ob personae 
merita, dispositionibus subsint contentis in Apostolicis Litteris a Pio X 
motu proprio datis, Inter multiplices, un. 14, 34, 41. 

LV. Munera, iura, privilegiaque Protonotariorum supranumerario- 
rum ea erunt quae descripta sunt in Apostolicis Litteris a Pio X 
motu proprio datis, Inter multiplices, sub numeris 13-41, 80. 

LVI. Protonotarii ad ixstar, praeter eos qui numeris XX et XXVIII 
describuntur, ii erunt quos Summus Pontifex hac dignitate insigniverit, nec 
non qui Canonicatu in quibusdam determinatis Capitulis potiantur. Prio- 
res erunt Protonotarii ad instar ad vitam, posteriores vero durante munere. 

Quod si posteriores nominati fuerint Praelati Domestici ut personae 
privatae, subiecti erunt dispositionibus contentis in Apostolicis Litteris a 
Pio X motu proprio datis, [nter multiplices, sub numeris 43, 50, 58. 

LVII. Munera, iura, privilegiaque Protonotariorum ad instar ea 
sunt quae descripta sunt in Apostolicis Litteris a Pio X datis, Inter 
multiplices, nu. 42-58, 80. 

LVIII. Protonotarii titulares seu honorarii ii erunt quos nominaverit ipse 
Summus Pontifex vel Collegium Protonotariorum iuxta num. XXXVIII. 
Sunt quoque Protonotarii titulares omnes Vicarii Generales et Vicarii 
Capitulares nec non Canonici quorundam Capitulorum. Recensiti omnes 
habentur Praelati extra Urbem, sed Familiae Pountificiae non sunt ad- 
scripti, neque vestibus praelaticiis in Curia Romana (quavis huiusmodi 
concessione particulari penitus abrogata) uti possunt, nisi forte quis per 
Apostolicas Litteras in forma brevi Praelatus domesticus nominatus fuerit 
ad personam. Qui autem eiusmodi titulo intuitu personae insiguitus fuerit, 
dispositionibus subiectus erit, quae in Apostolicis Litteris a Pio X motu 
proprio datis, Inter multiplices, n. 74, habentur. 

LIX. Protonotariorum honorariorum munera, iura, privilegiaque de- 
scribuntur in praefatis Litteris Apostolicis, sub numeris 59-76. 

IV 
De CoLLecio PRAELATORUM AvuDITORUM S. RoMANAE ROTAE 


LX. Collegium Praelatorum Auditorum Sacrae Romanae Kotae 
constat Praelatis quibusdam, qui Iudicum Apostolicae Sedis munere ordi- 
nario funguutur; gradu pari hi sunt et Decani titulum assumit qui sociis 
nominatione ete. praecedit, iuxta numerum TV. Eorum numerus auygeri vel 
minui potest pro necessitate proque Summi Pontificis suprema voluntate. 

LXI. Titulus Praelatorum Auditorum erit: R. P. D. Auditor 
8. R. Rotae (Italice: Ilbiio e Reviio Monsignore N.N. Prelato Uditore 
della Sacra Romana Rota). Decanus vero titulo Excellentiae Reverendissimae 
iam insignitur, aliisque facultatibus et privilegiis numero XXI descriptis. 


1. Nominatio et muneris occupatio 

LXII. Praelati Auditores nominantur per Litteras Apostolicas in forma 
brevi; Secretaria Status Summi Pontificis litteris praemonet de hac nomina- 
tione cum eum cuius interest, tum Decanum Collegii Praelatorum Audi- 
torum. 

LXIII. Acceptis litteris e Secretaria Status Summi Pontificis, cooptan- 
dus in Praelatum Auditorem audientiam petit eiusdem Summi Pontificis, 
invisitque obsequii causa Eminentissimum Cardinalem Secretarium Status 
nec non Decanum et Praelatos Collegii Auditorum. 

LXIV. Post suam nominationem novus Praelatus Auditor, die a De- 
cano statuenda, possessionem init sui officii coram universo Collegio Rotali 
ratione quae sequitur: a) indutus habitu ad normam n. IX, facit profes- 
sionem fidei iuxta canonem I. C. 1406 et nuncupat iusiurandum iuxta 
propriam Rotae formulam, idque unus ex Notariis, de quibus est sermo 
in numero LXXXLV, scriptis refert; b) amplexum Coilegarum accipit; 
¢) in possessiopvem novissimi stalli in aula iudiciali immittitur. 

LXV. Post captam possessionem muneris de qua supra, novus Praela- 
tus Auditor invisit obsequii causa ceterus Eminentissimos Cardinales. 

LXVI. Praelati Auditores officio cedunt cum illud renuntiant ipsi, vel 
ad munus eliguntur quod cum illo componi nequeat, vel 75% aetatis 
annum ineunt. 


2.— Munera 
LXVII. Munera Praelatorum Auditorum describuntur in canoni- 
bus I. C. 1598-1608 inque Lege Propria S. R. Rotae diei 29 Iunii 1908, 
ec. 1-34,1 


1 Hodie dices: inque Normis 8. R. Rotae Tribunalis, d. 29 Iunii 1934, art. 12 ss. 
(supra, p. 451 ss.). 

LXVIII. Annus iuridicus initur: a) per celebrationem Missae de Spiritu 
Sancto in Palatio Apostolico, cui assistunt Praelati Auditores toga induti et 
biretum doctorale prae manibus habentes, Officiales 8. R. Rotae, Advoca- 
tique Rotales; 5) finita Missa, post cantatum hymnum Veni Creator Spi- 
ritus, Decanus coram Crucifixo genuflexus, Auditoribus circumstantibus 
et praesent? Notario formulam iurisiurandi legit ipse prior et postea sin- 
guli legunt Auditores; c) hisce peractis, Auditores soli admitti solent ad 
privatam audientiam Summi Pontificis, deinde, cum ceteris qui descriptae 
caeremoniae interfuerint ad publicam seu solemnem, in qua, R. P. solio 
assidente, Decanus sermonem habet anni iuridici prolusivum petitque 
benedictionem apostolicam super personas et futuram S. R. Rotae ope- 
ram; d) tandem Summo Pontifici praesentat eos omnes qui huic Sacro 
Tribunali sunt addicti. Post haec Decanus cum Collegis aliisque qui ex 
officio huic caeremoniae interfuerunt, obsequii causa Eminentissimum Car- 
dinalem Secretarium Status invisit. 

LXIX. Duo Praelati Auditores secunda vice promulgant Bullam lati- 
nam et italicam solemnis indictionis Anni Sancti. Tres antiquiores Audito- 
res Sacrae Rituum Congregationi adscribuntur ipso facto tanquam Prae- 
lati Officiales. 

LXX. Assidente Conclavi, Rotam custodiunt Cardinalibus reservatam, 
emisso iuramento et habitu praelaticio induti ad normam numerorum VII 
et IX. 


3. — Privilegia 


LXXI. - Statim a sua nominatione Auditores, ipso facto fiunt Praelati 
Domestici et Familiares Summi Pontificis et hanc dignitatem retinent 
quamdiu munere Auditorum funguntur vel cum emeriti declarantur. 
Eximuntur insuper a iurisdictione Ordinariorum locorum. Qui a munere 
cedunt nec declarantur emeriti, privilegiis fruuntur a Clemente XIV Con- 
stitutione Cum primum diei 16 Maii 1770 o. 6 concessis, quatenus tamen 
in praesenti Constitutione contineantur. Qui autem antequam Anditores 
nominarentur erant Protonotarii Apostolici ad instar vel titulares, hos 
titulos servant etiam post ipsorum nominationem ad munus Auditorum. 
Qui tandem antequam Auditores nominarentur dignitate gaudebant Pro- 
tonotariorum de numero Participantium vel supranumerariorum, hance 
dignitatem deponunt, salvis praescriptis in numeris XXVIII et LVI, et 
salvis privilegiis Excellentissimo Sacrae Romanae Rotae Decano nu- 
mero XXT tributis. 

LXXII. In functionibus forensibus togam super habitum pianum in- 
duunt, et biretum doctorale, ornatum torulo et flocculo rubini coloris, 

gestant. Extra functiones forenses vestibus utuntur iuxta numeros VII, 
VIII, IX et X. 

LXXIII. Gaudent iure Pontificalium eodem modo atque de Protonota- 
riis Apostolicis de numero Participantium dictum est supra, numero XLIII. 

LXXIV. Privilegium habent Oratorii privati et altaris portatilis ad 
normam sacrorum Canonum; omnes vero qui ipsorum Missae assistant, 
praecepto de Missa audienda rite planeque satisfaciunt. Semper vero et © 
ubique Kalendario Romano uti possunt. 

LXXV. Cum sacrum faciunt sive privatim sive solemniter, habitu 
tamen praelaticio induti, non tantum iis uti licet Palmatoria sed etiam 
Canone et Urceo, aliisque privilegiis quibus Protonotarii Apostolici de 
numero Participantium fruuntur. 

LXXVI. Intimationem accipiunt pro functionibus caeremoniisque pon- 
tificiis ab ipso Praefecto caeremoniarum apostolicarum iisque omnes in- 
tersunt. 

LXXVII. Auditores sunt Subdiaconi Apostolici. In Missa Pontificia pro 
coronatione Summi Pontificis inque ineunda ab Eodem possessione Basi- 
licae Ssmi Salvatoris in Laterano, tunicellam subdiaconalem induunt. Qui 
quartus venit e praesentibus iuxta praecedentiam numero IV statutam, Sub- 
diaconum agit in omnibus pontificalibus Summi Pontificis; qui veniunt 
secundus et tertius faldam sustentant; novissimus fungitur semper mu- 
nere Cruciferi; sedent vero omnes in ultimo throni gradu in Cappella pa- 
pali. Decanus (vel is qui eius vices gerit) Mitram vel Tiaram fert Pontificis. 

LXXVIII. In pontificali Summi Pontificis unus ex Auditoribus fert 
Summo Pontifici manutergium cum manus lavat, alius vero fert, quoties 
oportuerit, Summo Pontifici Sacrum Pallium; si vero ipse Summus Pontifex 
in Episcopum aliquem consecret, alicuius ex Auditoribus erit mappulas 
consecrando imponere. 

LXXIX. Adstant quoque Auditores benedictioni Sacrorum Palliorum 
nec non impositioni et traditioni eorundem; item solemni benedictioni 
Agnorum Dei qui dicuntur, quique ipsis quoque distribuuntur. In festo 
praeterea Ss. Petri et Pauli singuli Praelati Auditores argenteum nu- 
misma unum accipiunt, praeter Decanum, cui duo numismata iure obtin- 
gunt. Eidem Decano quotannis concreduntur agni ex quorum lana Pallia 
Archiepiscoporum conficiuntur, ad normam Constitutionis Rerum eccle- 
siasticarum, diei 12 Augusti 1748, Benedicti XIV. 

LXXX. Litterae omnes Apostolicae gratuito Auditoribus obveniunt. 
Facultatem habent eos retinendi legendique libros prohibitos qui de iure 
tractant, et permittendi ut huiusmodi libros legant qui eorum studia 


adiuvant. 

LXXXI. Salvo peculiari privilegio, omnibus iis ecclesiasticis personis 
praecedunt, quae inferiores sint Protonotariis Apostolicis de numero 
Participantium. 

LXXXII. Ex Auditoribus qui emeriti declarati fuerint, iisdem fruun- 
tur privilegiis ac ordinarii Auditores, cum ea tantum limitatione quae 
numero V describitur. 

LXXXIII. Funus pro Collegis vita functis fit in ecclesia paroeciae de- 
functi vel in alia quam ipse elegerit, Collegio ipso praesente et in expensas 
conferente. Si mors extra Urbem acciderit, funus celebrabitur in ecclesia 
8. Luciae «della Tinta », nisi Collegium aliam elegerit. Quotannis vero, 
mense Novembri in eadem ecclesia iusta funebria persolventur pro omni- 
bus simul Auditoribus proque iis omnibus qui ad S. R. Rotam pertinuerunt. 


4. — Officiales Collegit 

LXXXIV. Officiales Rotales iuxta praecedentiae ordinem sunt qui se- 
quuutur: Promotor Lustitiae; Defensor vinculi; Notarii; Archivi Custos; 
Scriptores; Rationum ductor; Distributor. Promotor Iustitiae et Defensor 
vinculi proponuntur a Collegio et nominantur a Summo Pontifice: alii 
Officiales eliguntur, concursu adhibito, a Collegio, et a Summo Pontifice 
confirmantur. 

LXXXV. Pertinent ad 8. R. Rotam, ut advocati nativi, Advocati Con- 
sistoriales, itemque partes in ea habent Procuratores Sacrorum Pala- 
tiorum Apostolicorum. Utrique praecedendi ordinis normam sumunt a 
tempore nominationis. 

V 


DE COLLEGIO CLERICORUM REVERENDAE CAMERAE APOSTOLICAE 


LXXXVI. Collegium Clericorum Reverendae Camerae Apostolicae con- 
stat octo Praelatis quorum antiquior, ad normam numeri IV, titulum 
assumit Decani. A Collegio, ad pluralitatem suffragiorum, nominatur 
Secretarius extra Collegium, idque in acta refertur. 

LXXXVII. Titulus Clericorum R. C. A. est R. P. D. Clericus Re- 
verendae Camerae Apostolicae. (Italice: Ilhiio e Revitio Monsignore N. N., 
Chierico della Reverenda Camera Apostolica). 


1.— Nominatio et muneris occupatio 


LXXXVIII. Clerici Rev. Camerae Apostolicae nominantur per Breve 
Apostolicum; Secretaria Status Summi Pontificis praemonet per litteras 
de hac nominatione cum eum cuius interest, tum Decanum Collegii 
R. A. 

LXXXIX. Acceptis litteris a Secretaria Status, cooptandus in Cleri- 
cum Camerae audientiam petit Summi Pontificis, invisitque Eminentissi- 
mum Cardinalem Secretarium Status, Eminentissimum Cardinalem Came- 
rarium 8. R. E., Praelatos Camerales, Decanum et Clericos Camerae. 

XC. Postquam acceperit Litteras Apostolicas in forma brevi, no- 
vus Clericus Camerae, die ac hora ab Eminentissimo Cardinali Came- 
rario statutis, possessionem init sui muneris, adstante Collegio, in resi- 
dentia ipsius Cardinalis, in aula throni. 

XCI. Huiec actui intersunt, praeter Decanum et Clericos R. C. A. 
indutos veste nn. VIII et X descripta, etiam Secretarius-Cancellarius 
Rev. Camerae Apostolicae, ut Notarium agat, nec non Secretarius Collegii. 
Praelati Camerales, scilicet Vice Camerarius, Auditor generalis, Thesau- 
rarius generalis, si actui intersint, habitum induunt numero VIII de- 
scripto. 

XCII. Eminentissimus Cardiualis Camerarius, indutus mozeta su- 
pra rocchettum, Magistro Caeremoniarum apostolicarum ei adsistente, 
cumque suis nobilibus aulicis, sedet in throno, adstantque ad dexteram 
Clerici Camerae antiquitatis ordine dispositi iuxta n. IV, ad sinistram 
Praelati Camerales, dignitatis ordine subsequentes. Si haec caeremonia in 
aliquo Palatio Apostolico vel Camerali peragatur vel etiam in aliquo Con- 
ventu seu loco pio, Eminentissimus Cardinalis supra rocchettum etiam 
mantellettum adhibebit. 

XCIII. Novensilis Clericus Camerae, habitu praelaticio indutus, cum 
solo tamen mantelletto sine rocchetto, coram Eminentissimo Cardinali 
genuflexus: a) exhibet Litteras Apostolicas in forma brevi suae nomina- 
tionis, quas legit Secretarius-Cancellarius R. C. A.; b) facit professionem 
fidei, iuxta canonem I. C. 1406, additque fidelitatis iusiurandum ex prae- 
scripta formula, Secretario-Cancellario tanquam Notario R. C. A. id in 
scriptis referente, qui etiam fidem facit, in Litteris A postolicis, de praestito 
iuramento et quae scripserit legit; c) deposito mantelletto, novus Praela- 
tus accipit ab Eminentissimo Cardinali impositionem rocchetti, cappae et 
bireti hac formula: Esto Clericus Reverendae Camerae Apostolicae; d) ad- 
mittitur demum ad amplexum Eminentissimi Cardinalis et Collegarum. 

XCIV. Installatio, quae dicitur, novi Clerici fit in aula quae ut Colle- 
gii sedes habetur, in qua Eminentissimus Cardinalis Camerarius, cum Col- 
legio Clericorum R. ©. A. et Praelatis Cameralibus eo ordine sedent qui 
n. XCITI descriptus est. Novensilis vero Clericus post omnes suos Col- 
legas sedet et subsignat scriptam testationem praestiti a se iuramenti. 
Quod quidem documentum subsignatur quoque ab Eminentissimo Car- 
dinali Camerario et servatur in Archivo Camerali. 


Acta, vol. I, n. 12. — 14-9-934. 35 

XCV. Postquam novus Clericus hac ratione possessionem muneris 
ceperit, invisit alios Eminentissimos Cardinales nec non altiores Praela- 
tos Aulae Pontificiae et Curiae Romanae iuxta consuetudinem. 

XOVI. Clerici Camerae officio cedunt cum illo se abdicant vel ad 
munus transferuntur quod cum eo componi nequeat. 


2.— Munera 


XOVII. Ad normam Constitutionis Vacante Sede Apostolica Pii X 
diei 25 Decembris 1904 et canonis I. C. 262, Collegii Clericorum R. C. A. 
est invare Eminentissimum Cardinalem Camerarium in curandis et ad- 
ministrandis bonis et iuribus temporalibus Sanctae Sedis, praesertim 
tempore Sedis vacantis. 

XCVIII. Clerici R. C. A., Praefecto Caeremoniarum apostolicarum 
intimationem faciente, intersunt recognitioni quam de Cadavere defuncti 
Summi Pountificis iuxta praescriptum ritum facit Eminentissimus Cardi- 
nalis Camerarius. Collegii Secretarius-Cancellarius, ut Notarius R. C. A., 
actum praefatae recognitionis rogat. 

XCIX. Recognitione ut supra facta, Clerici R. C. A. convocantur 
ab ipso Eminentissimo Cardinali Camerario atque conveniunt apud eun- 
dem Cardinalem pro distributione officiorum singulis' committendorum 
iuxta normas Collegii huius proprias. 

C. Acta Sanctae Sedis, hac ipsa Sede vacante, aliquis e Cleri- 
cis Camerae rogatus exarat, atque Notarius ipsius Camerae Apostolicae. 
Instrumentum vero seu scriptum testimonium fidem faciens de tumulatione 
defuncti Pontificis in Vaticana Basilica conficit legitque Notarius Capi-— 
tuli eiusdem Basilicae. Postea Clericus unus R. C. A. nec non delegatus 
aliquis a Magistro secreti Cubiculi defuncti Pontificis ac SS. Pal. Apo- 
stolicorum Praefecto separatim documenta conficiunt quae fidem faciant. 
peractae tumulationis, primus coram Reverenda Camera Apostolica, 
alter coram Magisterio Cubiculi ac Praefectura Sacrorum Pal. Ap. 

CI. Clerici omnes BR. C. A. et Secretarius-Cancellarius eiusdem do- 
cumento muniuntur Eminentissimi Cardinalis Camerarii ad modum tes- 
serae ut liberum habeant aditum ad SS. PP. AA. aedesque ab his de- 
pendentes quandocumque sua munera implere in iisdem teneantur. 

CII. Cardinalis Camerarius aliquem e Clericis R. C. A. nominat ut. 
simul cum Secretario-Cancellario R. ©. A. in aede eius qui Custos est 
Conclavis, actum rogatus exaret de externa eiusdem Conclavis clausura,. 
adstantibus Marescallo et Gommissario Generali Conclavis et Guberna- 


tore Civitatis Vaticanae. 


: 

CIII. Clerici Camerae, postquam m Cappella Sixtina, ante clausuram 
Couclavis praescriptum iuramentum emiserint eoram Cardinali Decano 
et Secretario Sacri Collegii, una cum aliis Collegiis Praelaticiis, vigilan- 
tiam exercent circa Rotam Conclavis ipsis assignatam, habitu induti 
praelaticio iuxta numeros VII et IX. 

CIV. Post eleetionem novi Pontificis et datam iussionem aperiendi 
Conclave, Clerici Camerae cum Secretario-Cancellario eiusdem, et ipsi 
obsequium et obedientiam Electo exhibent. Eorum vero unus actum rogat 
de aperitione Conclavis, adsistentibus ceteris, idque coram Marescallo et 
Commissaric Generali Conclavis et Gubernatore Civitatis Vaticanae. 


3. — Privilegia 


CV. Clerici Camerae eo ipso sunt Praelati Domestici et Familiares 
Summi Pontificis, horumque propterea gaudent privilegiis. 

OVI. Clerici Camerae habitu praelaticio utuntur, iuxta numeros VII, 
VIII, IX et X. 

CVII. Cum sacrum faciunt sive privatim sive solemniter, habitu tamen 
praelaticio induti, non tantum iis uti licet Palmatoria, sed etiam Canone 
et Urceo. 

CVIII. Privilegio gaudent Oratorii privati, et altaris portatilis. Fideles 
omnes qui ipsorum Missae assistant, praecepto de Missa audienda rite 
planeque satisfaciunt. Kalendario romano semper et ubique uti possunt. 

CIX. Intimatio pro functionibus pontificiis a Praefecto caeremonia- 
rum apostolicarum fit eorum Decano qui de ea singulos Collegas monet. 
Tenentur vero omnes functionibus praefatis interesse. 

CX. In functionibus pontificalibus Domini Nostri Papae, Decanus 
vel alius e Collegio Clericorum Camerae tradit gremiale. In benedictione 
Rosae aureae quae dicitur, Decanus vel alius e Clericis R. C. A. eam su- 
stentat et custodit. Similiter in nocte Natalis Domini sustentat Ensem 
et magnum Pileum (Stocco e Berrettone) cum a Summo Pontifice his in- 
signibus benedictio datur. Assistunt vero sollemni benedictioni Agnorum 
Dei et intersunt quoque binae promulgationi universalis iubilaei. 

CXI. In Cappellis Pontificiis eum tenent locum qui describitur in 
Libro Sacrorum Rituum 8. R. EF. atque in Bullis Pontificiis. Sedent vero 
in infimo gradu Solii. 

CXII. Clerici Camerae ab Ordinariorum iurisdictione eximuntur, dum 
in Urbe domicilium habent, et Litteras quaslibet Apostolicas gratuito 
accipiunt. 

CXIII. Numisma accipiunt quod distribui solet in festo SS. Petri et 
Pauli. 

CXIV. In sessionibus et cungregationibus Reverendae Camerae Apo- 
stolicae Collegium Clericorum Camerae sedet ad dexteram Eminentissimi 
Cardinalis Camerarii, Praelati vero Camerales ad sinistram eiusdem. 

CXV. Collegium Clericorum Rev. Camerae Apostolicae, quoad ius prae- 
cedentiae, sequitur Collegium Auditorum Sacrae Romanae Rutae, sed 
anteit Collegium Votantium Signaturae Apostolicae. 

CXVI. Si Clerici R. C. A. declarati fuerint emeriti, munera quidem alio- 
rum Clericorum Camerae non praestant amplius, privilegiis vero eorundem 
frui perseverant, salvo praescripto numeri V. 

OXVILI. Cum quis Collega vita fuerit functus, iusta eidem funebria per- 
solvuntur ab omnibus eius Collegis. 


VI 


DE COLLEGIO PRAELATORUM VOTANTIUM SIGNATURAE APOSTOLICAE ET 
DE PRAELATIS REFERENDARIIS EIUSDEM. 


DE COLLEGIO PRAELATORUM VOTANTIUM 


CXVIII. Praelati Votantes Signaturae Apostolicae constituunt verum 
propriumque Collegium: hoc autem constat novem sodalibus, e quibus 
septem sunt de numero, quorum antiquior, iuxta numerum V, titulo 
Decani honestatur; reliqui duo sunt supranumerarii; qui omnes, tam de 
numero quam supranumerarii, inter Praelatos Referendarios eligendi sunt, 
nullumque habent fixum emolumentum. Officiales vero huic Collegio non 
adiiciuntur. 

CXIX. Titulus sodalium huius Collegii est: R. P. D. Votans Signaturae 
Apostolicae (Italice: Ilbito e Reviio Monsignore N. N. Prelato Votante 
della Segnatura Apostolica). . 


1. — Nominatio et muneris oceupatio 


CXX. Praelati Votantes Signaturae Apostolicae, nominantur a 
Summo Pontifice per Litteras Apostolicas in forma brevi; Secretaria 
Status eiusdem Summi Pontificis litteris praemonet de nominatione eum 
cuius interest, nec non Cardinalem Praefectum Signaturae, Exchhum Se- 
cretarium huius Tribunalis et Decanum Collegii Praelatorum Votantium. 

CXXI. Acceptis litteris e Secretaria Status Summi Pontificis, cooptan- 
dus inter Praelatos Votantes audientiam petit eiusdem Summi Pontificis, 
invisitque obsequii causa Eminentissimum Cardinalem Secretarium Sta- 
tus, Cardinalem Praefectum Signaturae Apostolicae, Excthum Secretarium 
huius Tribunalis, Decanum et Praelatos Collegii cui adscitus est. 


q 

CXXII. Cum Litteras Apostolicas in forma brevi accepit, novus Prae- 
latus Votans possessionem init sui muneris coram Collegio, in Oratorio 
Eminentissimi Praefecti, indutus habitu ad normam nn. VIII et X et 
ratione quae sequitur: a) Litteras Apostolicas nominationis exhibet quas, 
iussus ab Eminentissimo Cardinali Praefecto, legit Collega aliquis; b) Pro- 
fessionem fidei facit ad normam canonis I. C. 1406; ¢) addit iusiurandum 
fidelitatis ex speciali formula; d) accipit impositionem bireti praelaticii 
ab Eminentissimo Cardinali Praefecto edicente: Esto Praelatus Votans 
Signaturae Apostolicae; e) admittitur ad amplexum Collegarum; f) Deca- 
nus vel alius ex Praelatis Votantibus in scriptis redigit quae acta sunt 
in hac muneris occupatione scriptoque subsignant Eminentissimus Car- 
dinalis Praefectus et Collegium Votantium; g) formula iurisiurandi a 
novo Votante subsignata asservatur in Archivo Collegii; h) Eminentis- 
simus Cardinalis Praefectus novensili Praelato Votanti documeutum tradit 
de praestito iureiurando. 

CXXIII. Post initam muneris possessionem iuxta superiorem nume- 
rum, novus Praelatus Votans invisit quoque alios Eminentissimos Car- 
dinales. 

CXXIV. Praelati Votantes Signaturae officio cedunt cum illi renun- 
tiant vel cum ad munus dignitatemve eliguntur quae cum priore nequeat 
componi. 


2. — Munera 


CXXV. Praelatorum Votantium est Consultores agere apud Sacrum 
Tribunal Signaturae Apostolicae Eminentissimosque Cardinales Iudices 
invare, iuxta Regulas ab hoc Sacro Tribunali servandas. Scilicet: 
a) causas quaslibet vel quaestiones examinant quae proponendae sunt in 
Congressibug Signaturae, de iis in scriptis referunt atque disceptationibus 
intersunt cum suffragio consultivo, cum in quaestionibus iuris tum in 
quaestionibus facti; b) disceptationem oralem inter partes contendentes 
petere possunt, quae si ab Exmo Secretario Sacri Tribunalis conce- 
datur, eidem interesse et partem in eadem habere possunt; c) munere fun- 
guntur Promotoris Iustitiae nec nou, in causis matrimonialibus, Defen- 
soris Vinculi; d) suffragium, rogati, ferre debent pro veritate in causis 
ad Plenariam Signaturam delatis, quo in casu invitantur ad adsistendum 
huiusmodi causis, ut de suo suffragio dent explicationem, si forte de eo in- 
terrogentur; e) cum rescriptum prodierit ut exaretur decisio, alicui ex Vo- 
tantibus munus incumbit eam in scriptis referendi et subsignandi; f) cum 
Summus Pontifex insserit, processiculum conficiunt in electione novorum 
Referendariorum qui a Votantibus iuvantur in suo munere addiscendo. 

OXXVI. Conclavis tempore ad Rotam sibi assignatam, emisso iura- 
mento, servitium et operam praestant, habitu praelaticio induti iuxta 
nn. VII et IX. 


3. — Privilegia 


CXXVII. Praelati Votantes Signaturae Apostolicae, qui sunt Praelati 
Domestici et Familiares Summi Pontificis, haec privilegia sibi propria 
habent quae sequuntur: a) eximuntur ab iurisdictione Ordinariorum, modo 
et quousque suum domicilium habeant in Urbe et eximuntur a taxis sol- 
vendis pro Litteris Apostolicis quae in eorum favorem expediuntur; 
b) In Cappellis Papalibus cumque sacras functiones ipse Summus Pon- 
tifex agit, munere Acolythorum funguntur, idque etiam in aula Para- 
mentorum; c) vestes praelaticias adhibent iuxta nn. VII, VIII, IX, 
X; d) gaudent privilegio altaris portatilis et Oratorii privati; quicum- 
que vero ipsorum Missae assistant praecepto de Missa audienda rite plane- 
que satisfaciunt; e) Kalendario romano sem»er et ubique uti possunt. 

OCXXVIII. Intimationem accipiunt ab ipso Praefecto Caeremoniarum 
Pontificis pro Consistoriis et Cappellis Papalibus, quibus omnes interesse 
debent et eum locum tenent qui describitur in Libro Sacrorum Rituum 
8S. R. HE. atque in Bullis Pontificiis, scilicet, post Clericos Camerae. Decani 
Praelatorum Votantium est Referendariis intimationem facere pro hastis 
baldachini ferendis sub quo Summus Pontifex incedit. 

CXXIX. Numisma accipiunt quod distribui solet in festo Ss. Petri et 
Pauli. 

CXXX. Ex Praelatis Votantibus qui emeriti declarati fuerint, iisdem 
fruuntur privilegiis ac Votantes ordinarii, cum ea tantum limitatione 
quae numero V describitur. 

CXXXI. Excmius Secretarius Supremi Tribunalis Signaturae Apostoli- 
cae gaudet facultatibus et privilegiis numero XXI descriptis. Idem vero 
Secretarius titulo Exrcellentiae Reverendissimae iam insignitur. 

CXXXII. Cum quis Collega vita functus fuerit, Collegae ceteri eius 
exsequiis intersunt. 


DE PRAELATIS REFERENDARIIS SIGNATURAE APOSTOLICAE 


CXXXIII. Praelati Referendarii verum et proprium Collegium non 
constituunt; hi tanquam consultores et numero indeterminato operam 
suam praestant in Supremo Tribunali Signaturae Apostolicae, iuxta 
proprias normas. 

CXXXIV. Decanus Praelatorum Votantium accipit et defert Praelatis 
Referendariis iussiones circa functiones papales vel alios quosdam actus. 


Acta Pii Pp. XI 519 


CXXXV. Titulus Praelatorum Referendariorum est: R. P. D. Referen- 
darius Signaturae Apostolicae (Italice: Ilo e Reviio Monsignore, Monsi- 
gnor N. N., Prelato Referendario della Segnatura Apostolica). 


1.-— Nominatio et muneris occupatio 


CXXXVI. Salva dispositione numeri XXXIV huius Constitutionis de 
Protonotariis Apostolicis de numero Participantium qui sint Doctores in 
utroque iure, alii Praelati Referendarii Signaturae Apostolicae nominantur 
per Litteras Apostolicas in forma brevi, quae nominatio, litteris Secreta- 
riae Status Summi Pontificis, statim nuntiatur ei cuius interest, Eminen- 
tissimo Cardinali Praefecto et Excmo Secretario Supremi Tribunalis nec 
nov Decano Praelatorum Votantium. 

CXXXVII. Acceptis litteris Secretariae Status, cooptandus inter Prae- 
latos Referendarios audientiam petit Summi Pontificis, invisitque Emi- 
nentissimum Cardinalem Secretarium Status, nec non Eminentissimum 
Cardinalem Praefectum Sacri Tribunalis, Excmum Secretarium Signa- 
turae Apostolicae, Decanum et alios Praelatos Votantes. 

CXXXVIIL. Habitis Litteris Apostolicis, novus Praelatus Referenda- 
rius possessionem accipit ab Eminentissimo Cardinali Praefecto Signaturae 
Apostolicae, in huius Oratorio, coram Exemo Secretario eiusdem Signaturae 
Apostolicae, Decano et Praelatis Votantibus, indutus rocchetto et man- 
telletto, ratione quae sequitur: a) Apostolicas Litteras nominationis exhibet 
quas, Praelatus aliquis ex Votantibus, iussus ab Eminentissimo Cardinali 
Pracfecto, legit; b) professionem fidei facit ad normam canonis I. C. 1406; 
¢e) addit iusiurandum fidelitatis secundum praescriptam formulam; ¢) ac- 
cipit impositionem bireti praelaticii ab Eminentissimo Cardinali Praefecto 
edicente: Esto Praelatus Referendariue Signaturae Apostolicae; e) admit- 
titur ad amplexum Praelatorum adstantium; f) Decanus vel alius ex 
Praelatis Votantibus in acta refert muneris occupationem, scriptoque 
subscribit Eminentissimus Cardinalis Praefectus cum Praelatis adstanti- 
bus; g) formula iurisiurandi a novo Referendario subsignata asservatur 
in Archivo Signaturae Apostolicae. 

OXXXIX. Post initam muneris possessionem iuxta superiorem nume- 
rum, novus Praelatus Referendarius invisit quoque ceteros Eminentissi- 
mos Cardinales. 

CXL. Munus Referendariorum inter dignitates ecclesiasticas com- 
putatur et perseverare simul potest cum alia quavis dignitate ecclesiastica, 
Cardinalatu excepto. 

— Munera 


CXLI. Munera Praelatornm Referendariorum describuntur in Appen- 
dice ad Regulas servandas in iudiciis apud Supremum Signaturae Aposto- 
licae Tribunal. 

Ad eos spectat praesertim: a) referre de petitionibus quae fiunt ad 
obtinendam causae commissionem apud Sacram Rotam in prima instantia 
vel de aliis petitionibus quas Summus Pontifex Signaturae Apostolicae 
examinandas commiserit; b) cum Referendarius aliquis ab Exemo Secre- 
tario Sacri Tribunalis huiusmodi munus susceperit, interesse debet Con- 
gressui secum ferens relationem de qua supra, scripto exaratam. In discus- 
sione vero partem habere potest et ius habet suffragii consultivi circa 
quaestiones dumtaxat quae respiciant factum de quo retulit; c) in qualibet 
ex causis quae proponi debeant Plenariae Signaturae, Praelatus aliquis 
Referendarius, quem Excmus Secretarius Sacri Tribunalis elegerit, referre 
debet ex officio de causa ipsa, iuxta regulas, et idem ad congressum admit- 
titur ut respondere possit, si interrogatus fuerit, circa suam relationem. 


3. — Privilegia 


CXLII. Referendarii dignitas secum fert dignitates et — Prae- 
lati Domestici et Familiaris Summi Pontificis. 

CXLIII. Habitum gestant Praelati Domestici, iuxta on. VII et IX. 

CXLIV. Eximuntur ab Ordinariorum iurisdictione cum domicilium 
habent in Urbe, nec non a taxis solvendis pro litteris apostolicis quae, post 
acceptam Referendarii nominationem, in eorum favorem expediuntur. 

CXLV. Gaudent privilegio Oratorii privati et altaris portatilis; 
fideles autem omnes qui ipsorum Missae assistant, praecepto de Missa 
audienda rite planeque satisfaciunt. Uti possunt semper et ubique Kalen- 
dario Romano. 

CXLVI. In functionibus papalibus hastas ferunt baldachini sub quo 
Summus Pontifex incedit. 


Haec quidem constituimus, edicimus, decernentes praesentes 
hasce Litteras Nostras, firmas, validas et efficaces semper esse 
ac fore, suosque plenos et integros effectus sortiri atque obti- 
nere, et illis ad quos spectant aut pro tempore quolibet specta- 
bunt, in omnibus et per omnia plenissime suffragari, sicque tenen- 
dum esse ac iudicandum, atque irritum fore et inane si secus super 
his a quolibet attentari contigerit. Non obstantibus, quatenus 


2. 

opus sit cann. 4, 10, 70 ss., 102 § 2 Codicis I. C., privilegiis 
hucusque qualibet forma et quovis modo Collegiis concessis, 
quae, si et quatenus hac Constitutione non continentur, ut 
a limine diximus, plene revocamus, aliisque constitutionibus et 
ordinatjonibus et rescriptis Apostolicis, viva quoque voce datis 
aut propria manu signatis, vel qualibet firmitate alia roboratis 
et clausula quacumque vallatis, statutis, consuetudinibusque, ce- 
terisque contrariis quibuscumque, etiam specialissima et indivi- 
dua mentione dignis, iis non exceptis, quibus forsan cavetur ne 
data privilegia ulla derogatoria clausula cessent. 

Datum ex Arce Gandulphi, anno Domini millesimo nongen- 
tesimo trigesimo quarto, die quintadecima mensis Augusti, in 
festo Assumptionis B. M. V., Pontificatus Nostri anno tertio- 
decimo. 


Fr. THOMAS PIUS O. P. Card. BOGGIANI 
Cancellarius S. R. E. 


IANUARIUS Card. GRANITO PIGNATELLI DI BELMONTE 
S. C. Caeremonialis Praefectus. 


Ioseph Wilpert, Decanus Collegii Protonot. Apostolicus. 
Alfonsus Carinci, Protonotarius Apostolicus. 


Can. Alfridus Liberati, Canc. Apost. Adiutor a studiis. 


EXPEDITA 


die vigesima octava mensis Augusti, 
anno tertiodecimo 
Alfridus Marini, Plumbator. 


Aloisius Trussardi scripsit. 


Reg. in Canc. Apost., vol. LI, N. 13. - A. Trussardi, a tabulario. 

ACTA SS. CONGREGATIONUM 


SACRA CONGREGATIO CAEREMONIALIS 


I 
DECRETUM 


DE ABBATE 8. HIERONYMI IN URBE 


Ssmus Dominus Noster Pius divina Providentia Pp. XI, rei opportu- 
nitate diligenter perpensa, ut peculiarem ostenderet benevolentiam Aposto- 
licae Sedis erga abbatiam S. Hieronymi, auctoritate et munificentia Sua 
nuper in Urbe erectam, quae non modo huic Sanctae Sedi immediate su- 
biecta est, sed etiam singulari prorsus vinculo ei devincitur, cum, praeter 
Vulgatam emendandam, alia quoque studia peragere semper praesto esse 
debeat, ad nutum ipsius Summi Pontificis, decrevit, ut Abbati dictae abba- 
tiae S. Hieronymi privilegium concedatur in Cappellis Papalibus sedendi 
post Abbates Generales. 

Quapropter, vi praesentis Sacrae Congregationis Caeremonialis decreti, 
statuit ut Abbas qui monasterio S. Hieronymi pro tempore praeest, isque 
solus, Cappellis Papalibus adsistere valeat, iuxta normas et consuetudines 
quae pro huiusmodi consessibus servari solent. 

Non obstantibus contrariis quibuslibet. 

Datum Romae, ex Aedibus Sacrae Congregationis Caeremonialis, die 
27 Maii, in festo Ssmae Trinitatis, anno 1934. 


eB I. Card. GRANITO PIGNATELLI DI BELMONTE, 
Epise. Ostiensis et Albanensis, Praefectus. 


L. BS. 


B. Nardone, Secretarius. 

I 
DECRETUM 


DE PRAECEDENTIA INTER FORERIUM MAIOREM ET DUCEM SUPREMUM NOBI- 
LIUM CUSTODUM PONTIFICIS. 


Haec Sacra Congregatio Caeremonialis, a Romanis Pontificibus ad id 
potissimum constituta ut competens esset officium cum ad statuendas et 
moderandas caeremonias, quae in Sacello Aulaque Pontificali servari 
debent, tum ad cognoscendas ac dirimendas quaestiones de praecedentia 
in eadem Pontificali Aula forte obortas: 

attente atque accurate perpensa quaestione sibi proposita de prae- 
cedentia inter duos e primis Aulae pontificiae dignitariis, Forerium nempe 
Maiorem et Ducem supremum Nobilium Custodum Pontificis; 

agnoscens hoc veluti fundamentum inconcussum in Aula Pontificali 
haberi, quod nempe haec, pro peculiari sua natura atque indole, primum 
locum, ceteris paribus, assignare solet ecclesiasticis, deinde laicis in duas 
classes distributis, civilem et militarem, quae classes hunc ipsum ordinem 
servant inter se, ita ut civilis militarem praecedat; 

ob oculos praeterea habens Ducem supremum Nobilium Custodum 
Pontificis, cum inter Nobiles Familiares Pontificis adlectus fuerit, aequipa- 
ratum fuisse Cubiculariis intimis ab ense et lacerna participantibus, quo- 
rum, in ordine nobili ac civili Cubiculi secreti, Forerius Maior est primus 
inter pares collegas suos, quales agnoscuntur alii duo dignitarii maiores, 
Praefectus Stabuli et Praefectus Tabellariorum; 

recolens quogue decretum ab ipsa Sacra Congregatione Caeremoniali 
die 29 Aprilis 1886 latum, quo praecedentiae ius prae supremo Duce Nobi- 
lium Custodum Pontificis agnoscebatur Magistro Sacri Hospitii Apostolici, 
utpote Cubiculario intimo ab ense et lacerna participanti acJmembro civili 
Nobilis Aulae Pontificiae; 

item inspectis Litteris Apostolicis in forma Brevis die 29 Maii 1916 a 
Benedicto Pp. XV datis, quibus Magistro Sacri Hospitii titulus Magni 
Magistri conferebatur, ita ut. hic deinceps inter Nobiles Cubicularios secre- 
tos iam non sit adnumerandus; 

in conventu plenario die 23 [unii 1934 in Aedibus Vaticanis habito, 
Eminentissimi ac Reverendissimi Patres Cardinales, unanimi consensu 
agnoverunt atque edixerunt etiam nunc plene vigere decretum ab eadem 
hac Sacra Congregatione die 27 Aprilis 1865 latum, quod ceterum, ad 

hane quaestionem quod attinet, nihil novi statuit, sed tantum ius anti- 
quum confirmavit. 

Ideoque Eminentissimi Patres agnoscendum esse censuerunt Forerio 
Maiori SS. PP. AA. (et consequenter, iuxta praedicta, etiam Praefecto 
Stabuli et Praefecto Tabellariorum) ius praecedentiae prae supremo Duce 
Nobilium Custodum Pontificis. 

Sanctissimus autem Dominus Noster Pius divina Providentia Papa XI, 
in audientia Eminentissimo Cardinali Praefecto una simul cum infrascripto 
Secretario, die 24 Iulii huius anni concessa, plena totius negotii relatione 
attente excepta, Eminentissimorum Patrum sententiam approbare atque 
confirmare dignatus est et praesens Decretum, quod ab hac ipsa die plenum 
vigorem obtinet, rite vulgari iussit. 

In contrarium non obstantibus quibuscumque. 

Datum Romae, e sede Sacrae Congregationis Caeremonialis, die 24 
Tulii 1934. 


§8 I. Card. GRANITO PIGNATELII DI BELMONTE 
Episc. Ostiensis et Albanensis, Praefectus. 
L. & 8. 
B. Nardone, Secretarius. 

ACTA TRIBUNALIUM 


SACRA PAENITENTIARIA APOSTOLICA 


(OFFICIUM DE INDULGENTIIS) 


I 


QUAEDAM SANCTAE CRUCIS INVOCATIO ATQUE SEQUENTIA «STABAT MATER » 
INDULGENTUOS AUGENTUR. 


DECRETUM 


Appropinquante festo Exaltationis S. Crucis, cuius undevicies saeculare 
mysterium, prius fuit singulari pietate tantisque solemnibus caeremoniis 
durante Anno Sacro in Alma Urbe commemoratum, atque maximo 
spiritus fervore in universo catholico Orbe adhuc celebrandum manet, 
Ssmhus D. N. Pius Pp. XI, magna sollicitudine affectus ut omnes sui filii, 
anno iubilari perdurante salutares Redemptionis fructus copiosius sint 
percepturi, postquam in Anni Sancti decursu indulgentiis ditavit non modo 
precatiunculam, gratos ob beneficium Redemptionis animi sensus expri- 
mentem (Adoramus Te, Christe...1), sed etiam aliam, dulce Lignum 
Crucis salutantem (O Crux, ave, spes unica’), benigne disposuit, ut ex 
eodem thesauro, unde huiusmodi spirituales favores permanant, aquam 
salutarem hauriant fideles, qui tam saepe ad infinitam Crucis potentiam 
confugiunt, ut tot inimicorum impetus et insidias superare valeant, iacu- 
latoriam scilicet precem recitando: « Per signum Crucis, de inimicis nostris 
libera nos, Deus noster ». 

Quapropter in audientia die 6 Iulii vertentis anni infrascripto Cardinali 
Paenitentiario Maiori concessa, idem Summus Pontifex decrevit partia- 
lem trium annorum indulgentiam acquiri posse, quoties fideles devote et 
saltem animo contrito praefatam precatiunculam recitaverint, atque 
plenariam indulgentiam suetis conditionibus, semel in mense, si singulis 
diebus, durante mense, eamdem recitationem peregerint. 


1 Acta Ap. Sedis, vol. XXVI, pag. 108. 
2 Ibidem, pag. 244. 

Quemadmodum vero Crucis memoria separari nequit ab ineffabilium 
dolorum recordatione, qui dulcissimum Beatae Virginis Cor iuxta Crucem 
transfixerunt, ita idem Supremus Pontifex iubet ut hoe anno, in toto ter- 
rarum Orbe specialiter designato ad commemorandam generis humani 
Redemptionem, peculiares amplioresque spirituales favores singulis fide- 
libus concedantur, qui singulari ea, qua decet, pietate gratique animi 
sensibus, suae amantissimae Matris gemitus recolant, recitando valde 
simplices et amore plenas invocationes, quae continentur in sequentia 
«Stabat Mater dolorosa », prout sacra Liturgia easdem fidelibus proponit, 
non tantum ut eius doloribus compatiantur, sed praecipue etiam ut ad 
defienda propria peccata, veram equidem ineffabilium paenarum causam, 
impellantur. 

Itaque in supra dicta audientia Sanctitas Sua non modo partialem 
indulgentiam, praefatae sequentiae iam adnexam, augere dignata est ad 
septem annos quoties devote recitetur, verum etiam decrevit ut partialis 
irdulgentia quingentorum dierum concedatur recitationi unicae strophae 
eiusdem sequentiae «Sancta Mater, istud agas...», quam simpliciores 
quoque fideles apprime sciunt quamque saepius, in iubilaribus visitatio- 
nibus tam elapsi quam praesentis anni, coram imagine Virginis recitarunt 
vel recitaturi sunt; plenaria autem, semel in mense, suetis conditionibus 
non modo integrae sequentiae, verum etiam huic simplici strophae, si 
singulis diebus, durante mense, alterutra ad arbitrium recitatio peragatur 
ad recolendam jtalium ‘dolorum memoriam ea pietate, quae in animo 
revera contrito nunquam deesse potest. 

Praesenti in perpetuum valituro absque ulla Apostolicarum Litterarum 
in forma brevi expeditione et contrariis quibuslibet minime obstantibus. 

Datum Romae, ex Aedibus 8S. Paenitentiariae, die 1 Augusti 1934. 


L. Card. Lauri, Paenitentiarius’ Maior. 


L. 
I. Teodori, Secretarius. 


II 


INDULGENTIIS AUGETUR « DIES PRO MISSIONIBUS » 


DECRETUM 


Indeficiens semperque maius Missionum incrementum inter infideles 
Summo Pontifici Pio XI maxime cordi est, qui vehementer exoptat, ut 
per universum terrarum orbem Christi regnum provehatur, ac praesertim 


a 

apud dissitas et inaccessas regiones illas, ad quas evangelica lux nondum 
pervenit. 

Idcirco Ipse, de animarum salute valde sollicitus, usque ab anno 1926, 
per decretum S. Rituum Congregationis, die 14 Aprilis editum, } omnibus 
et singulis christifidelibus peculiarem diem, qui quidem Dies pro Missio- 
nibus appellaretur, indicare voluit in paene ultima Dominica mensis Octo- 
bris quotannis et perpetuo celebrandum. 

Huiusmodi festum eo spectavit, ut laudabile inceptum illud increbre- 
sceret, quod Propagandam Missionariam vocant, scilicet quo melius ac 
facilius, per opportunas instructiones, dignosceretur Opus Propagationis 
Fidei, simulque cum materialis ac necessarius obolus colligeretur tum 
pretiosior orationis fructus percipi posset. Idem Summus Pontifex singulis 
fidelibus, eo die ad sacram Mensam accedentibus et pro conversione infi- 
delium exorantibus, plenariam indulgentiam concedere dignabatur. 

Quum autem non omnibus facile sit, eodem die indicato, Pane Euchari- 
stico recreari, idem Ssmus D. N. Pius divina Providentia Pp. XI, volens 
aliquo modo cunctis favere, in audientia infrascripto Cardinali Paeniten- 
tiario Maiori die 20 Iulii vertentis anni concessa, benigne indulsit, ut ii 
omnes, qui saltem corde contrito ac devote interfuerint alicui e sacris 
functionibus, eo die celebrari consuetis, et pro infidelium conversione 
oraverint, partialem septem annorum indulgentiam lucrari valeant. Prae- 
senti in perpetuum valituro absque ulla Apostolicarum Litterarum in 
forma brevi expeditione et contrariis quibuslibet non obstantibus. 
Datum Romae, ex Aedibus 8. Paenitentiariae, die 30 Augusti 1934. 


L. Card. LAurRI, Paenitentiarius Maior. 


L. 
I. Teodori, Secretarius. 


1 Acta Ap. Sedis, vol. XIX, pag. 23. 

DIARIUM ROMANAE CURIAE 


SACRA CONGREGAZIONE DEI RITI 


Martedi, 12 Giugno 1934, nel Palazzo Apostolico Vaticano si é adunata 
la Congregazione Ordinaria dei Sacri Riti, nella quale al giudizio degli Emi 
e Revmhi Signori Cardinali e dei Revmhi Prelati Officiali componenti la mede- 
sima, sono state sottoposte le seguenti materie: 

1. Introduzione della Causa di Beatificazione e Canonizzazione del Servo 
di Dio Federico Albert, Vicario Foraneo e Parrocchiale. 

2. Introduzione della Causa di Beatificazione e Canonizzazione della Serva 
di Dio Maria Amelia Fristel, fondatrice della Congregazione delle Suore dei 
Sacri Cuori di Gesi e Maria. 

3. Riassunzione della Causa di Canonizzazione del Beato Giuseppe Cafasso, 
sacerdote secolare, Rettore del Collegio ecclesiastico di Torino. 

4. Sopra al non culto del Servo di Dio Gennaro di Rosa, sacerdote e peni- 
tenziere maggiore della Metropolitana di Napoli. 


Martedi, 26 Giugno 1934, nel Palazzo Apostolico Vaticano, si é adunata la 
Congregazione Preparatoria dei Sacri Riti, nella quale dagli Eminentissimi 
e Reverendissimi Signori Cardinali e dai Prelati Officiali e Consultori teologi 
ad essa appartenenti, é stato discusso sulle virti esercitate in grado eroico 
dal Venerabile Servo di Dio Domenico Lentini, sacerdote della diocesi di 
Policastro. 


Martedi, 10 Luglio 1934, nel Palazzo Apostolico Vaticano si é tenuta la 
Congregazione Ordinaria dei Sacri Riti, nella quale al giudizio degli Emi e 
Rihi Signori Cardinali componenti la medesima, sono state sottoposte le se- 
guenti materie: 

1. Introduzione della Causa di Beatificazione e Canonizzazione del Servo 
di Dio Galileo Nicolini, Novizio della Congregazione -della Santissima Croce e 
Passione di N. S. G. C. 

2. Introduzione della Causa del Servo di Dio Fr. Esuperiano, religioso pro- 
fesso dell’Istituto dei Fratelli delle Scuole Cristiane. 

3. Intorno alla validita dei processi apostolici ed ordinarii della Causa di 
Beatificazione e Canonizzazione della Serva di Dio Maria Domenica Mazzarello, 
prima Superiora dell]’Istituto delle Figlie di Maria Ausiliatrice. 

4. Intorno al culto, in ossequio ai decreti di Urbano VIII, non mai prestato 
al Servo di Dio Federico Albert, Vicario parrocchiale e Foraneo di Lanzo Tori- 
nese e Fondatore delle Suore di S. Vincenzo dell’Immacolata Concezione. 

5. Intorno al culto, come sopra, non mai prestato alla Serva di Dio Maria 
Celina della Presentazione, religiosa professa del Secondo Ordine di S. Francesco. 

6. Intorno al culto, come sopra, non mai prestato alla Serva di Dio Maria 
Teresa De Soubiran Lalouviére, Fondatrice dell’Istituto di Maria Ausiliatrice. 


. 


ANNUARIO PONTIFICIO per Panno 1934 | 
Ritratto di S.S. Pro XI, pp. 1904. ~ Legatura in tela, titolo in oro. 
In Roma L: 30— Italia L. Estero L. 388—. 


TRACTATUS CANONICUS DE MATRIMONIO 


cura et studio PETRI Card. GASPARRI concinnatus. Editio nova ad 
mentem Codicis I. C.- Vol. J, pp. 472- Vol. II, cum allegatis, pp. 620, , 


In brochure: . . 
Volumina partim corio, portion lentes contacts, 


Massim1 Mons. Massiuo, LA NOSTRA FEDE. Le basi e.la sintesi del 
Domma Cattolico, Quarta edizione, in-12, pp. 298. . . 
breve e chiara della dottrina cattolica per le colte. 


‘CANTUS QUI DESIDERANTUR IN RITUALI 
ROMANO. In-19, pp. 24, carta indiana 


Con nera foderata. . . 


CODIFICAZIONE CANONICA ORIENTALE - FONTI 


Fase. I, Testi vari di diritte nuevo (1550-1902) - Parte prima 
Fase. Il. Testi vari di diritto nuove (1550-1902) - Parte seconda 

Fasc, IV. Disciplina caldea: L Droit 

orientale); Collectio canonum 

sus de Nisibe . . . 

Fase. V._— Disciplina alessandrina (Bop): 7 Testi di airtt 
e moderni riguardanti gli Etiop 


| Fasc. VI. Disciplina alessandrina: a ait antich 
danti gli Etiopi . 


Fasc. VII. Disciplina armena: Testi var di diritto eanonico armeno 
(Secoli tv-xvn). . . i 


Fasc, VIII. Studi storici sulle fonti det ‘Diritte 

Fasc. IX.  Disciplina generale antica (sec. m-Ix) . . 

lare dei Rumeni . 


Fasc. XI. Disciplina bizantina (Ruten): Testi a airitto partiolare 
@ei Ruteni. . 


Fasc. XII. Disctp lina (taro iti ‘Testi ai dirito 
colare dei Maroniti D: 


Fast. XIII. Disciplina antiochena (Maroniti L Tus 

nitarum: A) Textas iuris 1 Tus partgularo 
giosorum. Paratur 


Fasc. XV. Discipline byzantine Metkites): Droit. des 
Melkites. - extes du droit approuvé 


Fasc. XVI. Discipline bysantine (Melkites): Droit particulier des 
Melkites. - Deuxiéme droit non 
approuvée. "Sub prelo . 


Veneunt Romae apud Admin. Commentarii Officialis “Acta Apostolicae Sedis ,, 
| (Libreria Vaticana - Citta del Vaticano — *le postale N. 1-16722). 


| 
995 
18— 
33— 
45 — 50 — 55 — : 
&— 3— | 
6— 70— %— 


Recentissime pubblicazioni: 


ORDO DIVINI OFFICH recitandi sacrique peragendi 


iuxta kalendarium Universalis Ecclesiae pro anno Domini 1935. 


Editio diligentissime revisa, peratilibus additionibus aucta singulis diebus, et com- 
posita iuxta novissimas editiones Missalis ac Rreviarii Romani atque decreta S. R. C. 


Romae L. 2,10 ‘In Italia L. 2,30. Apud exteros L. 2,60 


Editio Leonina Manualis (Sine cectlssiasheatl Ferrariensis, sine apparatu critico). 
S. THOMAE DE AQUINO 


DOCTORIS ANGELICI 


SUMMA CONTRA GENTILES 


Textuscriticus depromptusfest ex Tomis XI11-X V celeberrimae Editionis Leoninae Operum 
Omnium S. Thomue Aq., imeoeptae ivssu Leonis PP. Xtil f. r. — pagg. vin-584. 


Romae Lib.  Italiae Lib. 22~— —Apud exteros Lib, — 


Commissio Leonina eodem modo editura est. editionem criticam manualem Summae 
Theologicae. 


SYNODUS DIOECESANA CLAVARENSIS 


TERTIA in Cathedrali Basilica B. M. V. de Horto ab Iiliho 
et Reviho D. Episcopo AMADEO CASABONA habita diebus XVII- 
XIX Octobris MCMXXXII. -— In-8°, pp. xxxn-204 . 


DECRETUM DE COLORE VIOLACEO, 24 tun 
1933 (S. C. Caeremonialis). - Con tavola a colori per le vesti ae 


MISSALE ROMANUM ex Decreto Sacrosancti Concilli 
Tridentini restitatum, S. Pii V Pontificis Maximi iussu editum, 
aliorum Pontificum cura recognitum, a Pio X reformatum et 
Benedicti XV aucteritate vulgatum. - Quarta editio post typicam. 
- Voldmen paginis constans 1xxxiv-640-[200}], charta subtili non 
translucida, nigro tantum crassoque charactere impressum, cum 
rubricis cursivis, quas vocant, litterarum formis (cm. 17X26). 


— (A) Volumen vertiin partim linteo 
foliorum rubra, cruce aurea aliisque ornamentis signatum . . . . 
— (B) Volumen partim corio, partim linteo anglico contectum, sectione 
foliorum aurea, cruce aurea, aliisque ornamentis signatum. . .. . 
— (C) Volumen corio totum contectum, sectione foliorum aurea aliisque 
ornamentis aureis et cruce aurea perbelle 


Romae Admin. Commentarii Officialis “Acta » 
(Libreria Vaticana - Citté del Vaticanc — °f; postale N, 1-16722). 

